Volgens die Bonitas- mediese skema is sewe uit tien Suid-Afrikaanse vroue oorgewig – wat beteken dat die gevaar vir diabetes, hartsiektes, niersiektes en osteoartritis aansienlik groter is.
Hou daarom jou gewig dop en herinner jouself dat as jy elke dekade vanaf 20 jaar vyf kilogram aansit, jy in jou 70’s al 30 kg oorgewig sal wees.
In ’n ideale wêreld behoort jy dikwels vir al die nodige toetse te gaan (soos in die tabel), maar die realiteit is dat tyd, mediese onkoste en ander beperkings dikwels sake bemoeilik.
Dit is daarom belangrik om jou eie liggaam en jou familiegeskiedenis te ken sodat jy en jou dokter kan besluit wanneer jy die nodige toetse moet laat doen.
■ Maak só: Deel jou liggaamsmassa in kilogram deur die kwadraat van jou lengte (in meter). Of maak gebruik van ’n gratis app op die internet.
Wenk: Indien jy nie lid van ’n mediese skema is nie, sal jy by ’n staatskliniek of -hospitaal kan uitvind wat die aanbevole voorkomende toetse vir jou ouderdom is en hoe gereeld die staat elke toets aanbeveel.